
Joaorg ja Joaoru saar maaüksuste munitsipaalomandisse
taotlemine ja sihtotstarbe määramine 
1. Asjaolud ja menetluse käik 

Lähtudes olemasolevatest kinnistute piiridest, ja maakorralduse nõuetest, on moodustatud 2 maaüksust: Joaorg maaüksus pindalaga 92840 m2 ja Joaoru saar maaüksus pindalaga 17826 m2. 
Moodustatud maaüksustel asub linna supelrand, mida plaanitakse korrastada ning muuta atraktiivsemaks.
Linna üldplaneeringuga (kehtestatud Narva Linnavolikogu 28.11.2001.a määrusega nr 92/49) on see territoorium määratud Joaoru puhkealaks. Joaoru puhkeala on üks olulisemaid linna puhkealasid.
Vastavalt Joaoru ja selle lähiala detailplaneeringule(kehtestatud 21.06.2011.a Narva Linnavolikogu otsusega nr 110) ning üldplaneeringule on Joaorg ja Joaoru saar maaüksuste maa sihtotstarve sotsiaalmaa – üldkasutatav maa. 
Joaoru puhkeala arendamine on sisse kantud Narva linna arengukavasse 2008-2015. 
Joaorg ja Joaoru saar maaüksused ei haara enda alla maad, millele oleks esitatud avaldusi selle maa tagastamiseks. Ei ole esitatud avaldusi selle maa ostueesõigusega erastamiseks ega ka riigiomandisse jätmiseks.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 võtab kohalik omavalitsus vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõike 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse
      muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse
      paragrahvis 28 nimetatud maa. 
2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.4 Juhindudes Maakatastriseaduse § 18 lõigetest 2 ja 6, Vabariigi Valitsuse 02.06.2006.a määrusest nr 133„Maa
      munitsipaalomandisse andmise kord”, Vabariigi Valitsuse 23.10.2008 määrusest nr 155„Katastriüksuse
      sihtotstarvete liigid ja nende määramise kord” ning Narva Linnavolikogu 28.11.2001.a määrusega nr 92/49
      kehtestatud linna üldplaneeringust ja Narva Linnavolikogu 21.06.2011 otsusega nr 110 kehtestatud Joaoru
      ja selle lähiala detailplaneeringust.
3. Otsus

3.1 Taotleda Narva  linna munitsipaalomandisse järgmised maaüksused:

3.1.1  Joaorg (lisa 1), ligikaudse pindalaga 92 840 m2
3.1.2  Joaoru saar (lisa 2), ligikaudse pindalaga 17 826 m2
3.2 Määrata Joaorg ja Joaoru saar maaüksustele katastriüksuse sihtotstarbeks sotsiaalmaa – üldkasutatav maa
4. Rakendussätted

4.1 Linnavalitsusel esitada maavanemale Joaorg ja Joaoru saar maaüksuste munitsipaliseerimiseks taotlused koos
      kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel Joaorg ja Joaoru saar katastriüksused, kinnitada
      piirid ja esitada katastritoimikud registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

